ISSF-lajit ja kansalliset muunnokset

**9.4.3 Patruunat**

**9.4.3.1 Patruunan spesifikaatiot**

ISSF:n kilpailuissa sallittujen patruunoiden on täytettävä seuraavat määritelmät:

a) Haulilatauksen paino ei saa ylittää 24,0 g (+ 0,5 g toleranssi). Todetakseen, että urheilija käyttää tämän säännön mukaisia patruunoita, ei patruunatestiin valittujen patruunoiden latausten keskiarvo saa ylittää maksimilatauksen + toleranssin (yhteensä 24,5 g).

b) Haulien tulee olla muodoltaan pyöreitä.

c) Haulien tulee olla lyijystä, lyijyseoksesta tai muusta ISSF:n hyväksymästä aineesta valmistettuja.

SAL:n lisäys: SAL:n kansallisessa kilpailutoiminnassa, ml. SM- ja ennätyskelpoiset kilpailut, sallitaan kilpailujärjestäjän harkinnan mukaan myös muu haulimateriaali kuin lyijy. Kilpailussa sallituista haulimateriaaleista tulee olla maininta kilpailuhakemuksessa ja kilpailukutsussa.

d) Haulien halkaisija ei saa olla suurempi kuin 2,6 mm.

e) Haulit voivat olla päällystettyjä.

f) Ainoastaan läpinäkyviä tai läpikuultavia värittömiä välitulppia saa käyttää.

g) Mustaruuti-, valojuova- ja muut erikois­patruunat ovat kiellettyjä.

h) Mitään sellaisia sisäisiä muutoksia ei saa tehdä, jotka saavat aikaan ylimääräisen tai erityisen hajoamisvaikutuksen kuten käänteislataus, ristikot jne.

ENGLISH SPORTING

*CS kommentti: English sportingissa ei ole mainintaa haulimateriaalista. Kuitenkin on ratoja, joissa jotkut materiaalit voivat olla kiellettyjä. Tämän johdosta tulee tähänkin sääntöön lisätä SAL:n lisäys.*

**4.3 Patruunat**

Haulilataus ei saa ylittää 28 g (lataustoleranssi +0,5 g) Haulien tulee olla muodoiltaan yksinomaan pyöreitä ja läpimitaltaan 2,0...2,5 mm (toleranssi +0,1 mm). Haulit voivat olla päällystettyjä. Mustaruuti-, valojuova- ja muut erikoispatruunat ovat kiellettyjä. Itseladattujen patruunoiden käyttö on kielletty.

SAL:n lisäys: SAL:n kansallisessa kilpailutoiminnassa, ml. SM-kilpailut, sallitaan kilpailujärjestäjän harkinnan mukaan myös muu haulimateriaali kuin lyijy. Kilpailussa sallituista haulimateriaaleista tulee olla maininta kilpailuhakemuksessa ja kilpailukutsussa.

FITASC SPORTING

*CS kommentti: Jossain vaiheessa käännöksestä on jäänyt pois, että haulimateriaali on oltava lyijy. Se on lisättävä varsinaiseen sääntöön kuten on myös lisättävä haulien läpimitan toleranssi.*

F.7.8 Patruunan haulilataus ei saa ylittää 28 grammaa (lataustoleranssi + 2%) lyijyä. Haulien on oltava pyöreitä ja niiden halkaisija on oltava välillä 2.0 ... 2.5 mm (+- 0,1 mm).

SAL:n lisäys: SAL:n kansallisessa kilpailutoiminnassa, ml. SM-kilpailut, sallitaan kilpailujärjestäjän harkinnan mukaan myös muu haulimateriaali kuin lyijy. Kilpailussa sallituista haulimateriaaleista tulee olla maininta kilpailuhakemuksessa ja kilpailukutsussa.

- Dispersanttien (hajoittajien) tai muiden epätavallisten latausten käyttö on ehdottomasti kielletty. Jälleenladattuja patruunoita ei saa käyttää.

- Eri halkaisijaltaan ja ominaisuuksiltaan olevien haulien käyttäminen samassa patruunassa on kielletty, kuten myös mustaruuti- ja valojuovapatruunoiden käyttö.

COMPAK-SPORTING

*CS kommentit: Compak säännöt ovat jonkin verran muuttuneet sitten viimeisen suomenkielisen käännöksen. Mm. on patruunasäännöt nykyään samat kuin FITASC-sportingissa. Compak säännöt tulisi käydä läpi ja päivittää myös muiden muutosten osalta.*

**C.3.2 Patruunat**

Haulilataus ei saa ylittää 28g (lataustoleranssi +2%) ~~(+ 0,5 g max.)~~ lyijyä. Haulien tulee olla lyijyä, pyöreitä ja niiden halkaisija on oltava välillä 2.0 ... 2.5 mm (+- 0,1 mm).

SAL:n lisäys: SAL:n kansallisessa kilpailutoiminnassa, ml. SM-kilpailut, sallitaan kilpailujärjestäjän harkinnan mukaan myös muu haulimateriaali kuin lyijy. Kilpailussa sallituista haulimateriaaleista tulee olla maininta kilpailuhakemuksessa ja kilpailukutsussa.

Dispersanttien (hajoittajien) tai muiden epätavallisten latausten käyttö on ehdottomasti kielletty.

Jälleenladattuja patruunoita ei saa käyttää.

Erikokoisten tai muotoisten haulien käyttäminen samassa patruunassa on kiellettyä.

Mustaruuti-, valojuova- tai muita pyroteknisiä patruunoita ei saa käyttää.

Jos ampuma-asemat on varustettu roskakoreilla, on urheilijoiden heitettävä hylsynsä niihin. Itselataavia aseitä käyttävien on sarjan päätyttyä kerättävä hylsynsä roskakoreihin.

Tämän säännön noudattamatta jättäminen johtaa normaaleihin rangaistuksiin (keltainen kortti, punainen kortti).